Source: https://www.riigiteataja.ee/akt/111032014012
Timestamp: 2020-08-07 10:37:17+00:00
Document Index: 239388

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 201', '§ 21', '§ 28', '§ 2', '§ 3', '§ 21', '§ 4', '§ 4', '§ 5', '§ 6', '§ 7', '§ 25', '§ 24', '§ 8', '§ 9', '§ 10', '§ 11', '§ 12', '§ 13', '§ 14', '§ 301', '§ 15', '§ 16', '§ 17', '§ 18', '§ 19', '§ 20', '§ 201', '§ 21', '§ 19', '§ 19']

Kiirgustegevusloa andmise, muutmise ja kehtetuks tunnistamise menetluse tähtajad ning kiirgustegevusloa taotluse täpsustatud nõuded, vormid ja kiirgustegevusloa vormid – Riigi Teataja
Kiirgustegevusloa andmise, muutmise ja kehtetuks tunnistamise menetluse tähtajad ning kiirgustegevusloa taotluse täpsustatud nõuded, vormid ja kiirgustegevusloa vormid - sisukord
1 KIIRGUSTEGEVUSLOA ANDMISE, MUUTMISE JA KEHTETUKS TUNNISTAMISE MENETLUSE TÄHTAJAD
§ 2 Kiirgustegevusloa taotluse registreerimine ja menetlemine
§ 3 Kiirgustegevusloa andmise või muutmise avatud menetluse algatamisest teatamine
§ 4 Kiirgustegevusloa andmine
§ 5 Kiirgustegevusloa avalikul väljapanekul esitatud ettepanekud ja vastuväited
§ 6 Kiirgustegevusloa andmisest keeldumine
§ 7 Kiirgustegevusloa muutmine ja uue loa taotlemise vajadusest teatamine
§ 8 Kiirgustegevusloa kehtetuks tunnistamine
2 KIIRGUSTEGEVUSLOA TAOTLUSELE ESITATAVAD TÄPSUSTATUD NÕUDED JA KIIRGUSTEGEVUSLOA TAOTLUSE VORMID
§ 9 Kiirgustegevuse õigustus, iseloomustus ja kirjeldus
§ 10 Kiirgustegevuse asukoht ja rajatise asendiplaan
§ 11 Andmed kasutatava tehnoloogia ja seadmete kohta
§ 12 Kiirgusallikat iseloomustavad andmed
§ 13 Kiirgustegevuse käigus tekkivad radioaktiivsed jäätmed ja heitmed ning vastavusnäitajad
§ 14 Kiirgusallika ohutustamise kava
§ 15 Radioaktiivsete jäätmete käitluskoha lõpliku sulgemise viisid
§ 16 Kiirgusseire kava ja kiirgusseireks kasutatavad seadmed
§ 17 Kiirgusohutushinnang
§ 18 Meetmed kiirgusohutuse tagamiseks
§ 19 Hädaolukorras tegutsemise plaan
§ 20 Kiirgustöötajad
§ 201 Kiirgustööeeskiri
§ 21 Kiirgustegevusloa koosseis
RT I, 11.03.2014, 12
Vastu võetud 29.04.2004 nr 41
RTL 2004, 57, 952
31.05.2006 RTL 2006, 47, 841 15.06.2006
04.03.2014 RT I, 11.03.2014, 1 14.03.2014
Määrus kehtestatakse «Kiirgusseaduse» § 28 alusel.
1. peatükk KIIRGUSTEGEVUSLOA ANDMISE, MUUTMISE JA KEHTETUKS TUNNISTAMISE MENETLUSE TÄHTAJAD
(1) Kiirgustegevusloa saamiseks esitab taotleja Keskkonnaametile (edaspidi loa andja) selle määruse lisas 1 esitatud vormi kohase taotluse ning sõltuvalt kiirgustegevuse ja kasutatava kiirgusallika iseloomust selle määruse §-des 9–20 ja määruse lisades 2–5 esitatud vormide kohased taotluse materjalid ja dokumendid.
(2) Kui kiirgustegevusluba taotletakse radioaktiivse aine Eestisse sisseveoks riigist, mis ei ole Euroopa Liidu liikmesriik, või Eestist väljaveoks riiki, mis ei ole Euroopa Liidu liikmesriik, täidab taotleja määruse lisas 6 esitatud vormi kohase taotluse ning sõltuvalt kiirgusallikast kas lisas 3 või 4 esitatud vormid kiirgusallikat iseloomustavate andmetega.
§ 2. Kiirgustegevusloa taotluse registreerimine ja menetlemine
(1) Loa andja registreerib kiirgustegevusloa taotluse viivitamatult pärast selle saamist.
(2) Loa andja vaatab taotleja esitatud andmed ja dokumendid läbi ning vajaduse korral kontrollib nende vastavust tegelikule olukorrale.
(3) Kui loa andja määrab taotlejale tähtaja loa taotluse puuduste kõrvaldamiseks või taotluse materjalide kohta täpsustavate andmete esitamiseks, pikeneb taotluse menetlemise tähtaeg puuduste kõrvaldamise või täpsustavate andmete esitamise aja võrra.
§ 3. Kiirgustegevusloa andmise või muutmise avatud menetluse algatamisest teatamine
(1) Kui kiirgustegevusloa andmise või muutmise menetlusele kohaldatakse avatud menetluse sätteid, teatab loa andja menetluse algatamisest „Kiirgusseaduse“ § 21 kohaselt 14 päeva jooksul taotluse nõuetele vastavuse tuvastamisest, taotluses esinevate puuduste kõrvaldamisest või täpsustavate andmete esitamisest arvates.
(2) Kui kiirgustegevusloa andmisele või muutmisele kohaldatakse avatud menetluse sätteid, võib loa andja § 4 lõikes 2 nimetatud tähtaega pikendada kuni kolm kuud.
[RTL 2006, 47, 841 - jõust. 15.06.2006]
§ 4. Kiirgustegevusloa andmine
(1) [Kehtetu - RTL 2006, 47, 841 - jõust. 15.06.2006]
(2) Loa andja teeb otsuse kiirgustegevusloa andmise või loa andmisest keeldumise kohta 90 päeva jooksul taotluse registreerimisest arvates.
(3) Kui kiirgustegevusluba taotletakse olulise keskkonnamõjuga kiirgustegevuse jaoks, peatub loa taotluse menetlemise tähtaeg keskkonnamõju hindamise ajaks.
(4) Kui kiirgustegevusluba taotletakse tehniliselt keeruka kiirgustegevuse jaoks, võib loa andja selle paragrahvi lõikes 2 nimetatud tähtaega pikendada kuni kolm kuud.
§ 5. Kiirgustegevusloa avalikul väljapanekul esitatud ettepanekud ja vastuväited
(1) Loa taotlejale antakse 10 päeva avalikul väljapanekul esitatud ettepanekute ja vastuväidetega tutvumiseks ning nende kohta arvamuse avaldamiseks. Loa andja võib nimetatud tähtaega loa taotleja ettepanekul sõltuvalt ettepanekute ja vastuväidete mahukusest või keerukusest pikendada kuni 30 päeva.
(2) Avaliku väljapaneku käigus esitatud seisukohad vaatab loa andja läbi kahe nädala jooksul avaliku väljapaneku lõppemisest või loa taotlejalt lõikes 1 nimetatud arvamuse saamisest arvates. Loa andja võib nimetatud tähtaega sõltuvalt ettepanekute ja vastuväidete mahukusest või keerukusest pikendada kuni 30 päeva võrra.
§ 6. Kiirgustegevusloa andmisest keeldumine
Loa andja teatab loa taotlejale kiirgustegevusloa andmisest keeldumisest kirjalikult 10 tööpäeva jooksul keeldumisotsuse tegemisest arvates.
§ 7. Kiirgustegevusloa muutmine ja uue loa taotlemise vajadusest teatamine
(1) Kui ilmnevad «Kiirgusseaduse» § 25 lõikes 1 loetletud asjaolud, muudab loa andja kiirgustegevusluba 30 päeva jooksul muudatuse tegemise vajadusest teada saamisest.
(2) Kui kiirgustegevusloa omaja teavitab loa andjat «Kiirgusseaduse» § 24 punktis 4, 5 või 7 nimetatud muudatuste kavandamisest, otsustab loa andja 10 päeva jooksul uue kiirgustegevusloa taotluse esitamise vajaduse.
§ 8. Kiirgustegevusloa kehtetuks tunnistamine
(1) Enne kiirgustegevusloa kehtetuks tunnistamise otsustamist kuulab loa andja ära kiirgustegevusloa omaja suuliselt või kirjalikult esitatud seisukohad. Ärakuulamise ajast ja kohast teavitatakse kiirgustegevusloa omajat posti teel vähemalt üks nädal enne ärakuulamist.
(2) Kiirgustegevusloa kehtetuks tunnistamise otsuse saadab loa andja postiga või toimetab kiirgustegevusloa omajale kätte viivitamatult.
2. peatükk KIIRGUSTEGEVUSLOA TAOTLUSELE ESITATAVAD TÄPSUSTATUD NÕUDED JA KIIRGUSTEGEVUSLOA TAOTLUSE VORMID
§ 9. Kiirgustegevuse õigustus, iseloomustus ja kirjeldus
Kiirgustegevusloa taotluse osades «Kiirgustegevuse õigustus, iseloomustus ja kirjeldus» kirjeldab taotleja võimalikke alternatiivseid lahendusi ja põhjendab nende vahel tehtud valikut. Kiirgustegevuse toimumist kirjeldatakse etappide kaupa ning kirjelduses iseloomustatakse kasutatavaid metoodikaid ja tehnoloogiaid.
§ 10. Kiirgustegevuse asukoht ja rajatise asendiplaan
Kiirgustegevuse asukoha ja rajatise plaani kohta esitatakse järgmised andmed:
1) kiirgustegevuse rajatiste asendiplaan sobivas mõõtkavas. Plaanile kantakse rajatise territoorium, sellega piirnevate alade kasutuse otstarve, vajadusel ka plaani piirkonnas asuvate teiste ettevõtete piirid;
2) kiirgusallikate asukohaks olevate ruumide plaanid sobivas kuid mitte väiksemas kui 1:100 mõõtkavas. Plaanile kantakse kõik ruumid, kus asuvad kiirgusallikad, ja nende ruumidega külgnevad ruumid ning märgitakse nende ruumide kasutamise otstarve.
§ 11. Andmed kasutatava tehnoloogia ja seadmete kohta
Loa taotleja esitab taotluses kiirgustegevuses kasutatavate seadmete nimetused ja nende kasutamisjuhised.
§ 12. Kiirgusallikat iseloomustavad andmed
Kiirgusallikat iseloomustavad andmed esitatakse lisas 2, 3 või 4 esitatud vormi kohaselt sõltuvalt kiirgusallikast.
§ 13. Kiirgustegevuse käigus tekkivad radioaktiivsed jäätmed ja heitmed ning vastavusnäitajad
Tekkivate radioaktiivsete jäätmete ja heitmete kohta esitatakse järgmised andmed:
1) jäätmete tekkimise viis;
2) jäätmete kirjeldus ja nende eeltöötlemise viisid radioaktiivsete jäätmete tekitaja juures;
3) jäätmete aktiivsus ja põhilised radionukliidid;
4) jäätmete kogumiseks kasutatavate konteinerite kirjeldus;
5) maksimaalne doosikiirus jäätmekonteineri pinnal;
6) kavandatav ladustamise viis radioaktiivsete jäätmete käitleja juures;
7) protseduurid jäätmete üleandmiseks jäätmekäitlejale ja üleantavate jäätmepakendite vastavusnäitajad;
8) andmed keskkonda hajutatavate heitmete kohta ja keskkonda juhtimise viisid;
9) jäätmete inventuuri protseduuride kirjeldus.
§ 14. Kiirgusallika ohutustamise kava
(2) Uue kõrgaktiivse kiirgusallika kasutuselevõtmiseks esitatud kiirgustegevusloa taotluse või kiirgustegevusloa muutmise taotluse juurde lisab taotleja koopia dokumendist, mis tõendab, et kiirgusallikas tagastatakse tootjale vastavalt „Kiirgusseaduse“ § 301 punktile 4, kui loa taotlejal on selline dokument olemas.
§ 15. Radioaktiivsete jäätmete käitluskoha lõpliku sulgemise viisid
Radioaktiivsete jäätmete käitluskoha lõpliku sulgemise kohta esitatakse järgmised andmed:
1) sulgemise kava;
2) planeeritud radioaktiivsete jäätmete koguaktiivsus;
5) sulgemisjärgse kiirgusseire vajadus ja ulatus;
7) käitluskoha projekteerimise ja muude asjakohaste dokumentide säilitamise kavad.
§ 16. Kiirgusseire kava ja kiirgusseireks kasutatavad seadmed
Kiirgusseire kava ja kiirgusseireks kasutatavate seadmete kohta esitatakse:
1) seirekava ja seire meetodite kirjeldus;
2) seire koht (kontrolli- ja jälgimisalal, nende aladega piirnevatel aladel) ja aeg;
4) isikudosimeetria kirjeldus (dosimeetria liik ja sagedus);
§ 17. Kiirgusohutushinnang
1) kiirgusallika ohutu kasutamise analüüsi kiirgustegevuse kõikidel etappidel alates allika paigaldamisest kuni selle kasutamise lõpetamiseni;
3) potentsiaalse kiirituse hinnangut ja potentsiaalse kiirituse doosi suurust.
§ 18. Meetmed kiirgusohutuse tagamiseks
Kiirgusallika ohutust tagavate meetmete kohta esitatakse järgmised andmed:
2) kiirgustöötajate instrueerimise ja koolituse kavad;
§ 19. Hädaolukorras tegutsemise plaan
Suure ohuga kiirgustegevuse korral esitatavas hädaolukorras tegutsemise plaanis märgitakse:
3) hädaolukorras tegutsemise juhi nimi ja tema kontaktandmed;
4) hädaolukorras tegutsemise kirjeldus;
5) teave hädaolukorras tegutsemiseks vajalike vahendite ja ressursside kohta;
6) Keskkonnaameti ja Päästeameti häirekeskuse ning töötajate teavitamise kord;
§ 20. Kiirgustöötajad
Kiirgustöötajate nimekiri, nende isikuandmed ja andmed nende erialase väljaõppe kohta esitatakse lisa 5 vormi kohaselt.
§ 201. Kiirgustööeeskiri
6) kiirgusallika teisaldamise ja veoeeskiri;
8) radioaktiivsete heitmete keskkonda juhtimise eeskiri.
§ 21. Kiirgustegevusloa koosseis
1) lisas 7 esitatud vormi kohasest esilehest;
2) „Kiirgusseaduse“ § 19 lg 1 punktides 5–9 ja kõrgaktiivse kiirgusallikaga seotud kiirgustegevuse korral lisaks § 19 lõikes 11 loetletud andmetest ning loa tingimustest.
(2) Radioaktiivse aine sisse-, välja- ja läbiveo loa vorm on esitatud lisas 8.
[RT I, 11.03.2014, 1 - jõust. 14.03.2014]